smcproject/ml-wiki-sentences huggingface dataset:
കമ്പനിക്കും തനിക്കും വേണ്ടിയുള്ള ഒരു ഘട്ടം ഘട്ടമായുള്ള പഠനാനുഭവം എന്നാണ് ഒനിയാംഗോ ഇതിനെ വിശേഷിപ്പിച്ചത്.
2008-ൽ, വാനൂരി കഹിയുവിന്റെ ഫ്രം എ വിസ്പർ എന്ന ചിത്രത്തിലൂടെയാണ് ഒനിയാംഗോ തന്റെ സിനിമാ അരങ്ങേറ്റം നടത്തിയത്.
1998-ൽ നെയ്‌റോബിയിൽ നടന്ന ബോംബാക്രമണത്തിൽ തന്റെ അമ്മ കൊല്ലപ്പെട്ടുവെന്ന് മനസ്സിലാക്കുന്ന ഒരു ബിസിനസുകാരന്റെ മകളായ തമണി എന്ന കഥാപാത്രത്തെയാണ് അവർ അവതരിപ്പിക്കുന്നത്.
മെമ്മോറിയൽ പാർക്കിൽ ഗ്രാഫിറ്റി ഉണ്ടാക്കി അതിനെ നേരിടുന്നു..
ആഫ്രിക്ക മൂവി അക്കാദമി അവാർഡിൽ ഒരു പ്രധാന വേഷത്തിൽ അവർ മികച്ച നടിയായി നാമനിർദ്ദേശം ചെയ്യപ്പെട്ടു.
2010-ൽ, ടിങ്ക ടിങ്ക ടെയിൽസ് എന്ന കുട്ടികളുടെ ടിവി പരമ്പരയിൽ ഒനിയാംഗോ ഡ്രാഗൺഫ്ലൈക്ക് ശബ്ദം നൽകി.
ഒനിയാംഗോയ്ക്ക് ഒരു ചെറിയ മകനുണ്ട്, കിംഗ് ക്വെ.
അവർ ഇംഗ്ലീഷും ഫ്രഞ്ചും സംസാരിക്കും.
അവലംബം പുറംകണ്ണികൾ Corrine Onyango at the Internet Movie Database
കോറിയോകാർസിനോമ
ഭ്രൂണാവസ്ഥയിൽ മറുപിള്ളയിൽ ഉണ്ടാകുന്ന അർബുദകാരിയായ മുഴകളാണ് കോറിയോകാർസിനോമ എന്നറിയപ്പെടുന്നത്.
ഇംഗ്ലീഷ്: Choriocarcinoma.
രക്തത്തിലൂടെ ശ്വാസകോശങ്ങളിലേയ്ക്ക് വ്യാപിക്കാൻ കഴിവുള്ളവയാണിത്.
ഇതിന്റെ ജേം സെൽ ട്യൂമറുകളുടെ വിഭാഗത്തിൽ പെടുത്തിയിട്ടുമുണ്ട്.
ചിലപ്പോൾ അണ്ഡാശയത്തിലും വൃഷണങ്ങളിലും കാണപ്പെടാറുണ്ട്.
സൂചനകളും ലക്ഷണങ്ങളും കോറിയോണിക് ഗൊണാഡോട്രോപ്പിൻ എന്ന ഗർഭ ഹോർമോണിന്റെ അളവ കൂടുതൽ കാണിക്കുന്നു.
രക്തസ്രാവം ശ്വാസമെടുക്കാനുള്ള ബുദ്ധിമുട്ട്.
ചോര തുപ്പുക നെഞ്ച് വേദന നെഞ്ചിന്റെ എക്സ്രേയിൽ പലവിധമാന ആകൃതികൾ കാണപ്പെടുക.
താഴെപ്പറയുന്ന കാരണങ്ങൾ കോറീയോകാർസിനോമ വരുന്നതിനു മുൻപായി കാണപ്പെടുന്നു ഹൈഡാറ്റിഫോം മറുകുകൾ ( 50% ) പെട്ടന്നുണ്ടാവുന്ന ഗർഭച്ഛിദ്രം (20% of cases) എക്റ്റോപ്പിക് പ്രസവം (2% of cases) സാധാരണ പ്രസവം (20–30% of cases) ഹൈപ്പെർഎമെസിസ് ഗ്രാവിഡാറം
അപൂർവമായി മറുപിള്ളയ്ക്കു വെളിയിലും കോറിയോകാർസിനോമാ കണ്ടുവരുന്നുണ്ട്.
വളരെ അപൂർവമായി വൃഷണങ്ങളിൽ കാണപ്പെടുന്നു.
ജേം കോശങ്ങളിലെ ട്രോഫോബ്ലാസ്റ്റിക് അംശം ഇവയിൽ രണ്ടിലും കാണുന്നുൺറ്റ് എങ്കിലും ശുദ്ധമായ കോറിയോകാർസിനോമ വൃഷണങ്ങളിൽ ഉണ്ടാകാറില്ല.
റഫറൻസുകൾ ↑ " choriocarcinoma " at Dorland's Medical Dictionary ↑ ↑
ഫലകം:Womens-health-stub
കോറിയോലിസ് ബലം ഇംഗ്ലീഷ് വിലാസം https://ml.wikipedia.org/wiki/Coriolis_field
ഭൂമി കറങ്ങുന്നതുകൊണ്ടു് അന്തരീക്ഷത്തിലൂടെ നീങ്ങുന്ന വായുവിന്മേൽ ഇടത്തേക്കോ വലത്തേക്കോ ഒരു ബലം പ്രവർത്തിക്കുന്നതായി ഭൂമിയുടെ ഉപരിതലത്തിൽനിന്നു നോക്കുമ്പോൾ തോന്നും.
ഇതു് ലളിതമായി വിശദീകരിക്കുന്നതിനായി സങ്കല്പിച്ചിരിക്കുന്ന ബലം.
ഇതു് യഥാർത്ഥത്തിലുള്ളതല്ല, സാങ്കല്പികം മാത്രമാണു്.
ഭൂമിയുടെ ഉപരിതലവുമായി ബന്ധിച്ചിരിക്കുന്നതുകൊണ്ടു് ഭൂമി കറങ്ങുന്നതിനേപ്പറ്റി നമ്മൾ പലപ്പോഴും അറിയാറില്ല.
ഇനി ഭൂമിയിൽനിന്നു് വേർപെട്ടു് ബഹിരാകാശത്തു് മാറി നിന്നുകൊണ്ടു് ഭൂമി കറങ്ങുന്നതു് നിരീക്ഷിക്കുന്നതായി സങ്കല്പിച്ചു നോക്കൂ.
വടക്കേ ധ്രുവം മുകളിൽ വരത്തക്കവണ്ണം തല വച്ചാണു് നിൽക്കുന്നതു് എന്നു സങ്കല്പിക്കാം.
അങ്ങനെയെങ്കിൽ നമ്മുടെ ഇടതു വശത്തു നിന്നു് വലത്തോട്ടു് ഭൂമി തിരിയുന്നതായിട്ടായിരിക്കും നമ്മൾ കാണുക.
അന്തരീക്ഷവും ഭൂമിയോടൊപ്പം കറങ്ങുകയാണല്ലോ.
പക്ഷെ ഭൂമിക്കു് ഏറ്റവും "വണ്ണം" കൂടിയ മധ്യരേഖാ പ്രദേശത്തു് വായു മറ്റു പ്രദേശങ്ങളെ അപേക്ഷിച്ചു് കൂടുതൽ വേഗതയോടെ ആയിരിക്കണമല്ലോ നീങ്ങുന്നതു്.
ഏറ്റവും ചുറ്റളവു് കൂടിയ ഭാഗമായതുകൊണ്ടു് 24 മണിക്കൂർ കൊണ്ടു് ഒരിക്കൽ വലം വയ്ക്കണമെങ്കിൽ വണ്ണം കുറഞ്ഞ ഭാഗങ്ങളേക്കാൾ കൂടുതൽ വേഗത്തിൽ സഞ്ചരിച്ചാലല്ലേ പറ്റൂ.
ഈ വായു വടക്കോട്ടു് നീങ്ങുമ്പോഴും അതിനു്കിഴക്കോട്ടുള്ള വേഗത അതുപോലെതന്നെ നിലനിൽക്കും.
അതുകൊണ്ടു് അവിടെയുള്ള വായുവിനേക്കാൾ വേഗതയോടെ കിഴക്കോട്ടു് സഞ്ചരിക്കുന്നതായി തീരും.
ഇതാണു് ആ വായുവിനെ വലത്തോട്ടു് വലിക്കുന്നതായി തോന്നിയ്ക്കുന്നതു്.
അതേപോലെ ധ്രുവങ്ങളോടു് കൂടുതൽ അടുത്തുള്ള വായു മദ്ധ്യരേഖയ്ക്കു് സമീപത്തേക്കു് നീങ്ങുമ്പോൾ ചുറ്റുമുള്ള വായുവിനേക്കാൾ സാവധാനത്തിലായിരിക്കും സഞ്ചരിക്കുക.
അപ്പോഴും ഉത്തരാർദ്ധഗോളത്തിൽ വായു വലത്തേക്കു് തിരിയുന്നതായി നമ്മൾ കാണും.
ചുഴലിക്കാറ്റുകൾ ഉത്തരാർദ്ധഗോളത്തിൽ അപ്രദക്ഷിണമായും ദക്ഷിണാർദ്ധഗോളത്തിൽ പ്രദക്ഷിണമായും തിരിയുന്നതിനു് ഈ പ്രതിഭാസം കാരണമാകുന്നു.
അവലംബം http://ww2010.atmos.uiuc.edu/(Gh)/guides/mtr/fw/crls.rxml http://scienceworld.wolfram.com/physics/CoriolisForce.html
കോറിയോൺ Chorion Diagram showing the chorion of a chicken egg Human fetus, enclosed in the amnion Latin chorion
സസ്തനികൾ , പക്ഷികൾ , ഉരഗങ്ങൾ ( അമ്നിയോട്ടുകൾ ) എന്നിവയിൽ ഭ്രൂണത്തിന് ചുറ്റുമുള്ള ഏറ്റവും പുറത്തുള്ള ഗര്ഭപിണ്ഡത്തിന്റെ സ്തരമാണ് കോറിയോൺ .
വിറ്റലൈൻ മെംബ്രേൻ എന്നറിയപ്പെടുന്ന സോണ പെല്ലുസിഡ (സസ്തനികളിൽ) പുറത്ത് കിടക്കുന്ന മഞ്ഞക്കരു സഞ്ചിയുടെ ഉപരിതലത്തിലുള്ള ഒരു പുറം മടക്കിൽ നിന്നാണ് ഇത് വികസിക്കുന്നത്.
ഷഡ്പദങ്ങളിൽ മുട്ട അണ്ഡാശയത്തിലായിരിക്കുമ്പോൾ ഫോളിക്കിൾ കോശങ്ങളാൽ വികസിപ്പിച്ചെടുക്കുന്നു.
നുഷ്യരിലും മറ്റ് സസ്തനികളിലും ( മോണോട്രീമുകൾ ഒഴികെ), വികസ്വര ഭ്രൂണത്തിനും അമ്മയ്ക്കും ഇടയിൽ ഗർഭാവസ്ഥയിൽ നിലനിൽക്കുന്ന ഗര്ഭപിണ്ഡത്തിന്റെ സ്തരങ്ങളിലൊന്നാണ് കോറിയോൺ.
ചോറിയോണും അമ്നിയനും ചേർന്ന് അമ്നിയോട്ടിക് സഞ്ചി ഉണ്ടാക്കുന്നു.
മനുഷ്യരിൽ ഇത് രൂപപ്പെടുന്നത് എക്‌സ്‌ട്രാഎംബ്രിയോണിക് മെസോഡേമും ഭ്രൂണത്തെയും മറ്റ് ചർമ്മങ്ങളെയും ചുറ്റുന്ന ട്രോഫോബ്ലാസ്റ്റിന്റെ രണ്ട് പാളികളാൽ ആണ്; കോറിയോണിൽ നിന്ന് കോറിയോണിക് വില്ലി പുറത്തുവരുന്നു, എൻഡോമെട്രിയത്തെ ആക്രമിക്കുകയും പോഷകങ്ങൾ അമ്മയുടെ രക്തത്തിൽ നിന്ന് ഗര്ഭപിണ്ഡത്തിന്റെ രക്തത്തിലേക്ക് മാറ്റുകയും ചെയ്യുന്നു.
റഫറൻസുകൾ ↑ Chapman, R.F. (1998) "The insects: structure and function", Section The egg and embryology .
Previewed in Google Books on 26 Sep 2009.
കോറേഗാവ് യുദ്ധം
1818 ജനുവരി 1-ന് ബ്രിട്ടീഷ് ഈസ്റ്റ് ഇന്ത്യ കമ്പനിയും ബാജിറാവു രണ്ടാമന്റെ പേഷ്വൻ സൈന്യവും തമ്മിൽ കോറേഗാവ് ഭീമയിൽ വച്ച് നടന്ന ഏറ്റുമുട്ടലാണ് കോറേഗാവ് യുദ്ധം എന്നറിയപ്പെടുന്നത്.
കമ്പനി സൈന്യത്തിന്റെ ഭൂരിഭാഗവും ബോംബെ നേറ്റിവ് ഇൻഫന്റ്രിയിലെ മഹർ ദലിത് വിഭാഗക്കാരായിരുന്നു.
മായ
ഇത് ദളിത് ചരിത്രതിലെ ധീരമായ ഒരേടാണ് അവലംബം
കാമേശ്വർ പ്രസാദ്
ഒരു ഇന്ത്യൻ ന്യൂറോളജിസ്റ്റ്, മെഡിക്കൽ ഗവേഷകൻ, അക്കാദമിക് , ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ന്യൂറോളജി വിഭാഗം തലവൻ (എയിംസ്), എവിഡൻസ് ബേസ്ഡ് മെഡിസിൻ (ഇബിഎം), കൂടാതെ എവിഡൻസ് ബേസ്ഡ് ഹെൽത്ത് കെയർ (ഇബിഎച്ച്സി) എന്നിവയുടെ വക്താവായി അറിയപ്പെടുന്ന ഒരു ഡോക്ടറാണ് കാമേശ്വർ പ്രസാദ് .
1991 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പത്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
രാജേന്ദ്ര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് വൈദ്യശാസ്ത്രത്തിൽ ബിരുദം നേടിയ പ്രസാദ് മികച്ച മെഡിക്കൽ ബിരുദധാരിയ്ക്കുള്ള പുരസ്കാരം നേടിയാണ് കോളേജിൽ നിന്നും പുറത്തുവന്നത്.
1983 ലും 1985 ലും ദില്ലിയിലെ എയിംസിൽ നിന്ന് എംഡിയും ഡിഎമ്മും നേടി.
എയിംസിൽ ചേർന്നുകൊണ്ട് ഔദ്യോഗിക ജീവിതം ആരംഭിച്ച അദ്ദേഹം 1993 ൽ കാനഡയിലെ മക്മാസ്റ്റർ സർവകലാശാലയിൽ നിന്ന് ക്ലിനിക്കൽ എപ്പിഡെമിയോളജി , ഹെൽത്ത് റിസർച്ച് മെത്തഡോളജി എന്നിവയിൽ ഇന്ത്യൻ ക്ലിനിക്കൽ എപ്പിഡെമോളജി നെറ്റ്‌വർക്ക് (INCLEN) ഫെലോ ആയി കോഴ്‌സ് പഠിച്ചു.
എയിംസിൽ, 1995 ൽ അദ്ദേഹം സ്ട്രോക്ക് ക്ലിനിക് സ്ഥാപിക്കുകയും വിവിധ തലങ്ങളിൽ ഇന്ത്യയിൽ സ്ട്രോക്ക് മാനേജ്മെൻറുമായി ബന്ധപ്പെടുകയും ചെയ്തു.
പാനൽ ഏരിയ ഫോർ സ്ട്രോക്ക് രജിസ്ട്രിയുടെ സയന്റിഫിക് അഡ്വൈസറി ബോർഡ് ചെയർമാൻ, ഇന്ത്യൻ കൗൺസിൽ ഓഫ് മെഡിക്കൽ റിസർച്ച് രൂപീകരിച്ചതും ദേശീയ സ്ട്രോക്ക് മാനേജ്മെന്റ് മാർഗ്ഗനിർദ്ദേശങ്ങളുടെ കൺവീനർ ആയിരുനന്നു.
ഇന്ത്യയിലെ ഔഷധഉപയോഗം മാനദണ്ഡമാക്കുന്നതിനുള്ള മാർഗ്ഗനിർദ്ദേശങ്ങൾ ആവിഷ്കരിക്കുന്നതിനായി 2012 ൽ ഇന്ത്യയിലെ ആശുപത്രികളിലെ ന്യൂറോളജിക്കൽ ഡിസീസ് മാനേജ്മെൻറ് രീതികളെക്കുറിച്ച് പഠനം നടത്തിയ എയിംസ് ഗവേഷണ സംഘത്തിന്റെ തലവനായിരുന്നു പ്രസാദ്.
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസും ഇറാസ്മസ് യൂണിവേഴ്‌സിറ്റി റോട്ടർഡാമും സംയുക്തമായി നടത്തിയ 50 വയസ്സിനു മുകളിലുള്ള ആളുകളിൽ ഹൃദയാഘാതം, ബുദ്ധിശക്തി എന്നിവ കുറയുന്നതു സംബന്ധിച്ചുള്ള പഠനത്തിന്റെ പ്രധാന അന്വേഷകനാണ്.
ഇന്ത്യയിൽ ഇത്തരത്തിലുള്ള ആദ്യത്തേതായി അറിയപ്പെടുന്ന ഈ പഠനം ആരോഗ്യമുള്ള 15,000 ആളുകളെ ഉൾക്കൊള്ളുകയും അഞ്ച് വർഷം വരെ നീട്ടുകയും ചെയ്തു.
സ്റ്റെം സെൽ തെറാപ്പിയിൽ നിരവധി ക്ലിനിക്കൽ പരീക്ഷണങ്ങളും അദ്ദേഹം നടത്തിയിട്ടുണ്ട് കൂടാതെ ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ ന്യൂറോ കോർ കമ്മിറ്റി അംഗവുമാണ്.
ആരോഗ്യ മന്ത്രാലയം ബഹ്‌റൈൻ ക്ലിനിക്കൽ ന്യൂറോ സയൻസസ് വകുപ്പ് സ്ഥാപിച്ചപ്പോൾ അതിന്റെ സ്ഥാപക ചെയർമാനായി പ്രവർത്തിച്ചു.
സ്ട്രോക്ക് മാനേജ്മെൻറ്, തെളിവ് അടിസ്ഥാനമാക്കിയുള്ള വൈദ്യശാസ്ത്രം എന്നിവയിൽ താൽപ്പര്യമുള്ള പ്രസാദ്, ഇബി‌എച്ച്‌സി ഇന്റർനാഷണൽ കോൺഫറൻസിന്റെ ബോർഡ് അംഗമാണ്.
2015 ജനുവരിയിൽ സിംഗപ്പൂരിൽ നടന്ന പതിമൂന്നാമത് ഏഷ്യ പസഫിക് എവിഡൻസ് ബേസ്ഡ് മെഡിസിൻ നഴ്സിംഗ് വർക്ക് ഷോപ്പ്, കോൺഫറൻസ് എന്നിവയ്ക്കുള്ള പാനൽ ഫെസിലിറ്റേറ്റർ അംഗമായിരുന്നു.
ഇന്ത്യൻ ക്ലിനിക്കൽ എപ്പിഡെമിയോളജി നെറ്റ്‌വർക്കിന്റെ (INCLEN) ക്ലിനിക്കൽ എപ്പിഡെമോളജി യൂണിറ്റ് നെറ്റ്‌വർക്കിലെ അംഗമാണ് അദ്ദേഹം രണ്ട് തവണ കൊക്രെയ്ൻ അക്യൂട്ട് റെസ്പിറേറ്ററി ഇൻഫെക്ഷൻ ഗ്രൂപ്പിന്റെ എഡിറ്ററായി സേവനമനുഷ്ഠിച്ചു, പ്രാക്ടിക്കൽ ന്യൂറോളജിയുടെ എഡിറ്റോറിയൽ ബോർഡ് അംഗം, നിരവധി അന്താരാഷ്ട്ര ജേണലുകളുടെ റഫറിയാണ്.
കാനഡയിലെ മക്മാസ്റ്റർ യൂണിവേഴ്സിറ്റി, അറേബ്യൻ ഗൾഫ് യൂണിവേഴ്സിറ്റി എന്നിവിടങ്ങളിൽ വിസിറ്റിംഗ് ഫാക്കൽറ്റിയായി പത്ത് തവണ വീതവും സിംഗപ്പൂർ നാഷണൽ യൂണിവേഴ്സിറ്റിയിൽ ഏഴ് തവണയും ഓക്സ്ഫോർഡ് യൂണിവേഴ്സിറ്റി അദ്ദേഹത്തെ ഒരു വിസിറ്റിംഗ് ഫാക്കൽറ്റിയായി ക്ഷണിച്ചു.
ഗവേഷണത്തിനുവേണ്ട നിരീക്ഷണങ്ങളും നടത്തപ്പെടുന്ന ഡയറിയിലെ പ്രസിദ്ധീകരിച്ച നിരവധി ലേഖനങ്ങളും വഴി രേഖപ്പെടുത്തിയിട്ടുണ്ട്  അദ്ദേഹം Fundamentals of Evidence-Based Medicine -ന്റെ രചയിതാവാണ്.
പദ്മശ്രീ സിവിലിയൻ അവാർഡിനുള്ള 1992 ലെ റിപ്പബ്ലിക് ദിന ബഹുമതി പട്ടികയിൽ ഇന്ത്യാ ഗവൺമെന്റ് അദ്ദേഹത്തെ ഉൾപ്പെടുത്തി.
നാഷണൽ അക്കാദമി ഓഫ് മെഡിക്കൽ സയൻസസ് 2011 ൽ അദ്ദേഹത്തെ അവരുടെ ഫെലോയായി തിരഞ്ഞെടുത്തു.
കാമിൽ ബുൽക്കെ ഇംഗ്ലീഷ് വിലാസം https://ml.wikipedia.org/wiki/Kamil_Bulke കാമിൽ ബുൽക്കെ പാതിരി
ഹിന്ദി ഭാഷയ്ക്കും സാഹിത്യത്തിനും നൽകിയ സംഭാവനകളുടെ പേരിൽ ശ്രദ്ധിക്കപ്പെട്ട ബെൽജിയംകാരനായ ഒരു ഈശോസഭാ പ്രേഷിതവൈദികനായിരുന്നു കാമിൽ ബുൽക്കെ (ജനനം: റാംസ്കപെല്ലെ, ബെൽജിയം , 1909 സെപ്തംബർ 1; മരണം : ന്യൂ ഡെൽഹി , ഇൻഡ്യ , 1982 ആഗസ്ത് 17).
ഇൻഡ്യയിലെ ഏറ്റവും പേരുകേട്ട കിസ്തീയ ഹിന്ദി പണ്ഡിതൻ എന്നു അദ്ദേഹം വിശേഷിക്കപ്പെട്ടിട്ടുണ്ട്.
പരക്കെ അംഗീകാരം നേടിയ ഒരു ഹിന്ദി - ഇംഗ്ലീഷ് നിഘണ്ടുവിന്റെ കർത്താവു കൂടിയാണ് ബുൽക്കെ.
ബെൽജിയത്തിലെ പശ്ചിമ ഫ്ലാന്റേഴ്സ് പ്രവിശ്യയുടെ ഭാഗമായ നോക്കെ ഹീസ്റ്റ് മുനിസിപ്പാലിറ്റിയിലെ റാംസ്കപെല്ലെ എന്ന സ്ഥലത്താണ് കാമിൽ ബുൽക്കെ ജനിച്ചത്.
ബെൽജിയത്തിലെ ലൂവെയ്ൻ സർവകലാശാലയിൽ നിന്നു സിവിൽ എഞ്ചിനീയറിങ്ങിൽ ബി.എസ്.സി. ബിരുദം എടുത്ത ശേഷം 1930-ൽ അദ്ദേഹം ഈശോസഭയിൽ ചേർന്നു.
നെഥർലാൻഡ്സിലെ വാൾക്കൻബർഗ്ഗിലെ തത്ത്വശാസ്ത്രപരിശീലനത്തെ (1932-34) തുടർന്ന് 1934-ൽ ഇൻഡ്യയിലെത്തിയ അദ്ദേഹം, ഡാർജിലിംഗിൽ അല്പകാലം തങ്ങിയ ശേഷം ത്സാർക്കണ്ഡ് പ്രദേശത്തെ  ഗുംലായിൽ അഞ്ചു വർക്കാലം ഗണിതശാസ്ത്രാദ്ധ്യാപകനായിരുന്നു.
ഇക്കാലത്താണ് ഹിന്ദി ഭാഷയുമായുള്ള അദ്ദേഹത്തിന്റെ മമതാബന്ധം ജനിച്ചത്.
ആ അനുഭവത്തെ അദ്ദേഹം പിൽക്കാലത്ത് ഇങ്ങനെ അനുസ്മരിച്ചു:
" 1935-ൽ ഇൻഡ്യയിലെത്തിയപ്പോൾ, വിദ്യാസമ്പന്നരായ ഇൻഡ്യാക്കാരിൽ പലരും തങ്ങളുടെ സാംസ്കാരിക പൈതൃകത്തെക്കുറിച്ച് അജ്ഞരാണെന്നും ആംഗല ഭാഷ സംസാരിക്കുന്നത് അഭിമാനകരമായി കരുതുന്നുവെന്നും അറിഞ്ഞ് ഞാൻ വ്യസനിച്ചു.   ജനങ്ങളുടെ ഭാഷയിൽ അവഗാഹം നേടുന്നത് എന്റെ ചുമതലയായി ഞാൻ ഏറ്റെടുത്തു. "
- "ഒരു ക്രിസ്ത്യാനിയുടെ വിശ്വാസം: ഹിന്ദിയോടും തുളസീദാസിനോടുമുള്ള പ്രേമം"
1939-42 കാലത്ത് ഡാർജിലിംഗിലെ കുർസിയോങ്ങിൽ നടന്ന ദൈവശാസ്ത്രപഠനത്തിനിടെ 1941-ൽ ബുൽക്കെ വൈദികപട്ടം സ്വീകരിച്ചു.
ഭാരതത്തിലെ പൗരാണിക ഭാഷ പഠിക്കാൻ മോഹിച്ച അദ്ദേഹം 1942-44 കാലത്ത് കൽക്കത്താ സർവകലാശാലയിൽ നിന്ന് സംസ്കൃതത്തിൽ ബിരുദാനന്തര ബിരുദം സമ്പാദിച്ചു.
തുടർന്ന്, 1945-നും 49-നും ഇടയ്ക്ക് അലഹബാദ് സർവകലാശാലയിൽ നിന്ന് അദ്ദേഹം ഹിന്ദി സാഹിത്യത്തിൽ ഗവേഷണബിരുദം നേടി.
തുളദീദാസിന്റെ രാമചരിതമാനസത്തെ ആധാരമാക്കി "രാമകഥയുടെ വികാസം" എന്ന വിഷയത്തിലായിരുന്നു അദ്ദേഹത്തിന്റെ ഗവേഷണ പ്രബന്ധം.
ബുൽക്കെയും രാമകഥയും
അലഹബാദ് സർവകലാശാലയിൽ ബിരുദാനന്തരബിരുദത്തിനു പഠിക്കുമ്പോഴാണ് ബുൽക്കെ തുളസീദാസിന്റെ രാമചരിതമാനസം വായിക്കൻ ഇടയായത്.
ആ കൃതിയുടെ ഓരോ വായനയിലും അതിനോടുള്ള അദ്ദേഹത്തിന്റെ ആദരവിനു ആഴം വർദ്ധിച്ചു.
അതിലെ കഥാപാത്രങ്ങളുടെ ആദർശനിഷ്ഠയുടേയും സ്വഭാവദൃഢതയുടേയും, ആ കൃതിയുടെ അതിശയകരമായ കാവ്യഗുണത്തിന്റേയും പ്രഭാവത്തിൽ വന്ന ബുൽക്കെ അതിന്റെ ആരാധകൻ തന്നെയായി.
ക്രിസ്ത്യാനിയായ അദ്ദേഹം, തുളസീദാസ് ചിത്രീകരിച്ച ജീവിതനിഷ്ടകൾക്കും സുവിശേഷങ്ങളിൽ കാണുന്ന യേശുവിന്റെ പ്രബോധനങ്ങളിലെ ആശയങ്ങൾക്കും ഇടയിൽ വലിയ സമാനത കണ്ടെത്തി.
"രാമകഥയുടെ ഉല്പത്തി വികാസങ്ങൾ" എന്ന വിഷയത്തിൽ ഗവേഷണം നടത്താൻ അദ്ദേഹത്തിനു പ്രേരണയായത്, തുളദീദാസിന്റെ കൃതിയുടെ വായനയിൽ നിന്നു ജനിച്ച  ഈ ആരാധനയാണ്.
ബുൽക്കെയുടെ ഗവേഷണപ്രബന്ധം ഭാരതമൊട്ടാകെയുള്ള പണ്ഡിതന്മാരുടെ പ്രശംസ പിടിച്ചു പറ്റി.
ഹിന്ദി ഭാഷയുടെ ലോകത്തിനപ്പുറവും അദ്ദേഹം ശ്രദ്ധിക്കപ്പെട്ടു.
"രാമകഥയുടെ ഉത്പത്തിവികാസങ്ങൾ" എന്ന ഗ്രന്ഥം അഭയദേവ് മലയാളത്തിലേക്ക് പരിഭാഷപ്പെടുത്തി.
കേരള സാഹിത്യ അക്കാദമിയായിരുന്നു പ്രസാധകർ.
നിഘണ്ടുവും മറ്റും
ഗവേഷണത്തിന്റേയും പരിഭാഷയുടേയും വഴിയിൽ ഹിന്ദി ഭാഷയുമായുണ്ടായ നിരന്തര സമ്പർക്കത്തിനിടെ ബുൽക്കെ 40,000 വാക്കുകൾ അടങ്ങുന്ന ഒരു ഹിന്ദി - ഇംഗ്ലീഷ് നിഘണ്ടുവിനു വേണ്ട വിഭവങ്ങൾ സമാഹരിച്ചു.
ഇന്നും ഉത്തരേന്ത്യയിൽ ഏറ്റവും പ്രചാരമുള്ള ഹിന്ദി-ഇംഗ്ലീഷ് നിഘണ്ടുവാണത്.
ജീവിതാവസാനം വരെ അദ്ദേഹം അതു വികസിപ്പിച്ചുകൊണ്ടിരുന്നു.
സുവിശേഷങ്ങളെ ആധാരമാക്കി ഹിന്ദി ഭാഷയിൽ 'മുക്തിദാതാവ്' എന്ന പേരിൽ ബുൽക്കെ ഒരു യേശുചരിതവും രചിച്ചു.
ഇതിനു പുറമേ, ബൈബിളും ഒട്ടേറെ ക്രിസ്തീയാരാധനാഗീതങ്ങളും അദ്ദേഹം ഹിന്ദിയിലേക്കു പരിഭാഷ ചെയ്തു.
1949-ൽ റാഞ്ചിയിലെ സെയിന്റ് സേവ്യേഴ്സ് കലാലയത്തിൽ സംസ്കൃതം , ഹിന്ദി വിഭാഗങ്ങളുടെ തലവനായി നിയോഗിക്കപ്പെട്ട ബുൽക്കെ,  വളരെ നേരത്തേ തുടങ്ങിയ കേൾവിക്കുറവു മൂലം അദ്ധ്യാപനവൃത്തിയിൽ നിന്ന് പഠനത്തിന്റെ ലോകത്തിലേക്കു മാറാൻ നിർബ്ബദ്ധനായി.
തന്റെ ഗവേഷണത്തിനു വിഷയമായ തുളദീസാസിന്റെ രാമായണകാവ്യത്തെ സംബന്ധിച്ച ചർച്ചകൾ നയിക്കാൻ ബുൽക്കെ ക്ഷണിക്കപ്പെട്ടു.
ജനങ്ങളെ അവരുടെ തന്നെ ആത്മീയപാരമ്പര്യത്തിന്റെ അഗാധതയുമായി അദ്ദേഹം പരിചയപ്പെടുത്തി.
1951-ൽ അദ്ദേഹം ഇൻഡ്യൻ പൗരത്വം സ്വീകരിച്ചു.
ബുൽക്കെയെ ഏറെ മാനിച്ചിരുന്ന ഭാരത സർക്കാർ, ദേശീയതലത്തിൽ ഹിന്ദി ഭാഷയുടെ വളർച്ചയ്ക്കു വേണ്ടിയുള്ള സമതിയിൽ അദ്ദേഹത്തെ അംഗമാക്കി.
ഇൻഡ്യൻ പൗരത്വം ലഭിച്ച ബുൽക്കെ "ബിഹാറി" എന്ന പേരു സ്വീകരിച്ചു.
എവിടേയും ശ്രദ്ധിക്കപ്പെടുന്ന ആകാരവും, ഹിന്ദി ഭാഷയോടുള്ള തീവ്രപ്രണയവും വിദ്യാർത്ഥികളേയും ജ്ഞാനാന്വേഷികളേയും എന്ന പോലെ സാധുക്കളേയും ആതുരരേയും സഹായിക്കാനുള്ള നിരന്തരസന്നദ്ധതയും ബുൽക്കെയ്ക്ക് ഒട്ടേറെ ആരാധകരെ നേടിക്കൊടുത്തു.
പലരും അദ്ദേഹത്തെ തങ്ങളുടെ ഗുരുവായി കണക്കാക്കുകയും  സാഹിത്യസംബന്ധിയല്ലാത്ത വിഷയങ്ങളിൽ പോലും അദ്ദേഹത്തിന്റെ ഉപദേശം തേടിച്ചെല്ലുകയും ചെയ്തു.
1982 ആഗസ്ത് 17-നായിരുന്നു അദ്ദേഹത്തിന്റെ ചരമം.
അവലംബം ↑ sabrang.com 1 2 Father Camille Bulcke Archived 2016-03-04 at the Wayback Machine .
2007 ജനുവരി 3 ബുധനാഴ്ചയിലെ ദ റ്റെലഗ്രാഫ് ദിനപത്രം ↑ Obituary Indo-Iranian Journal , Publisher: Springer Netherlands.
ISSN	0019-7246 (Print) 1572-8536 (Online).
Issue: Volume 25, Number 4 / June, 1983.
1 2 3 4 5 6 7 ↑
കാമുകി ഇംഗ്ലീഷ് വിലാസം https://ml.wikipedia.org/wiki/Kamuki
ക്രിസ്റ്റോ ടോമി സംവിധാനം ചെയ്ത ഹ്രസ്വചിത്രമാണ് കാമുകി .
മികച്ച ഹ്രസ്വചിത്രത്തിനുള്ള ദേശീയ ചലച്ചിത്രപുരസ്കാരം 2016 ൽ ഈ ചിത്രത്തിനു ലഭിച്ചു.
കൊൽക്കത്തയിലെ സത്യജിത് റേ ഫിലിം ഇൻസ്റ്റിറ്റ്യൂട്ടിൽ പി.ജി ഡിപ്ലോമ കോഴ്‌സ് വിദ്യാർത്ഥിയായിരുന്ന  ടോമിയുടെ അവസാന പ്രൊജക്ടായിരുന്നു ഈ ചിത്രം.
ഇൻസ്റ്റിറ്റ്യൂട്ടാണ് നിർമ്മാണചെലവ് വഹിച്ചത്.
ഇൻസ്റ്റിറ്റ്യൂട്ടിലെ തന്നെ സൗകര്യങ്ങൾ ഉപയോഗിച്ചായിരുന്നു ചിത്രീകരണവും.
ചിത്രീകരണം പൂർണമായും നടന്നത് കൊൽക്കത്തയിലായിരുന്നു.
പ്ലസ്ടുവിന് പഠിക്കുന്ന പെൺകുട്ടി ഗർഭിണിയാകുകയും തുടർന്ന് പൂർവ്വകാമുകനെ തിരഞ്ഞുപോകുന്നതുമാണ് ചിത്രത്തിന്റെ കഥ.
ഗർഭിണിയായ കൗമാരക്കാരിക്ക് നേരിടേണ്ടിവരുന്ന പ്രശ്‌നങ്ങളാണ് ചിത്രത്തിൽ അവതരിപ്പിക്കുന്നത്.
അവലംബം ↑ http://www.mathrubhumi.com/movies-music/news/63rd-national-film-awards-malayalam-news-1.956328
കാമ്പനുല ലാറ്റിഫോളിയ ഇംഗ്ലീഷ് വിലാസം https://ml.wikipedia.org/wiki/Campanula_latifolia
ജയിന്റ് ബെൽഫ്ലവർ എന്നുമറിയപ്പെടുന്ന കാമ്പനുല ലാറ്റിഫോളിയ (Campanula latifolia) കമ്പാനുലേസീ കുടുംബത്തിലെ ബെൽഫ്ലവറുകളുടെ ഒരു സ്പീഷീസാണ്.
ലാർജ് കമ്പാനുല, വൈഡ് ലീവ്ഡ് ബെൽഫ്ളവർ എന്നീ നാമങ്ങളിലുമിത് അറിയപ്പെടുന്നുണ്ട്.
ഇത് ഒരു അലങ്കാര സസ്യമായി വളർത്തുകയും ചെയ്യുന്നു.
കാമ്പനുല ലാറ്റിഫോളിയ , യൂറോപ്പ് , പടിഞ്ഞാറൻ ഏഷ്യ എന്നിവിടങ്ങളിലെ തദ്ദേശവാസിയാണ്.
വനപ്രദേശങ്ങൾ, കോപ്പിസെസ്, പാർക്ക് ലാന്റ്, വനാതിർത്തികൾ എന്നീ പ്രദേശങ്ങളിലെ ആവാസവ്യവസ്ഥയിലാണ് ഇത് കാണപ്പെടുന്നത്.
Campanula latifolia on stamp of USSR, 1988 ചിത്രശാല Young plant അവലംബം Wikimedia Commons has media related to Campanula latifolia .
കാമ്പനൂല മീഡിയം ഇംഗ്ലീഷ് വിലാസം https://ml.wikipedia.org/wiki/Campanula_medium
കാൻറെർബറി ബെൽസ്, ബെൽ ഫ്ലവർ എന്നീ പേരുകളിലറിയപ്പെടുന്ന കമ്പാനുലേസീ സസ്യകുടുംബത്തിലെ കമ്പാനുല ജനുസ്സിലെ വാർഷിക അല്ലെങ്കിൽ ദ്വിവർഷ സപുഷ്പികളിലെ ഒരു സ്പീഷീസാണ് കാമ്പനൂല മീഡിയം.
ഫ്ളോറിയോഗ്രാഫിയിൽ , ഈ പുഷ്പം നന്ദിയും വിശ്വാസവും സ്ഥിരതയും പ്രതിനിധാനം ചെയ്യുന്നു.
ഗ്ലാസ് ആകൃതിയായതിനാൽ പേർഷ്യയിൽ ഇത് "ഗ്ലാസ് പുഷ്പം".
گل استکانی (ഗോൾ-ഇ എസ്തകാനി) എന്നറിയപ്പെടുന്നു.
ചിത്രശാല Flowers of Campanula medium Close up of a flower of Campanula medium Close up of a flowers of Campanula medium Blossom of Campanula medium Blossom of Campanula medium Campanula medium var.
alba കൾട്ടിവറുകൾ Campanula medium 'Alba' Campanula medium 'Bells of Holland' Campanula medium 'Caerulea' Campanula medium 'Calycanthema' Campanula medium 'Champion Blue (dark flowers) Campanula medium 'Champion lavender' (light purple flowers) Campanula medium 'Champion Pink' (pink flowers) Campanula medium 'Chelsea Pink' (pink flowers) Campanula medium 'Muse Rose' Campanula medium 'Rosea' Campanula medium 'Russian Pink' അവലംബം Pignatti S. - Flora d'Italia – Edagricole – 1982, Vol.
682 പുറം കണ്ണികൾ കാമ്പനൂല മീഡിയം എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
Media related to Campanula medium at Wikimedia Commons Biolib Plants Campanula medium
കാമ്പിനോസ് ദേശീയോദ്യാനം
കാമ്പിനോസ് ദേശീയോദ്യാനം ( Polish : Kampinoski Park Narodowy ) കിഴക്കൻ സെൻട്രൽ പോളണ്ടിലെ ഒരു ദേശീയ ഉദ്യാനമാണ്.
വാർസോയുടെ വടക്കുപടിഞ്ഞാറൻ പ്രാന്തപ്രദേശത്തുള്ള മാസോവിയൻ വൊയിവോട്ടെഷിപ്പിലാണ് ഇതു സ്ഥിതിചെയ്യുന്നത്.
ഐക്യനാടുകളിലെ ഇന്ത്യാനയിലുള്ള ഇന്ത്യാനാ ഡൂൺസ് നാഷണൽ ലേക്ക്ഷോറുമായി ഈ ദേശീയോദ്യാനത്തിന് ഒരു സഹോദരി പാർക്ക് കരാർ ഉണ്ട്.
ഇവിടെ ഒരു പാർക്ക് സൃഷ്ടിക്കുകയെന്ന ആശയം 1920 കളിലാണ് ആദ്യമായി പ്രത്യക്ഷപ്പെടുന്നത്.
1930 കളിൽ ആദ്യത്തെ കരുതൽ വനങ്ങൾ ഗ്രാനിക്ക, സിയേറക്കോവ്, സാംസിസ്ക്കോ എന്നീ പേരുകളിൽ ഇവിടെ തുറന്നിരുന്നു.
ഇന്ന്, ഈ കരുതൽ വനങ്ങൾ തികച്ചും വലുതും വളരെ കർശനമായി പരിരക്ഷിക്കപ്പെടുന്നതുമാണ്.
1959 ൽ ആണ് ഇത് ദേശീയോദ്യാനമെന്ന നിലയിൽ സൃഷ്ടിച്ചത്.
മൊത്തം 407 ചതുരശ്ര കിലോമീറ്ററാണ് (157 ചതുരശ്ര മൈൽ) ആണ് ഇതിന്റെ വിസ്തൃതി.
പുരാതന കാംബിനോസ് വനങ്ങളെ (Puszcza Kampinoska) ഈ ദേശീയോദ്യാനം ഉൾക്കൊള്ളുന്നു.
ജനുവരി 2000 ൽ ഈ പ്രദേശം യുനെസ്കോയുടെ കരുതൽ ജൈവമണ്ഡലങ്ങളുടെ പട്ടികയിൽ ഉൾപ്പെടുത്തി.
യഥാർത്ഥത്തിലുണ്ടായിരുന്നതിനേക്കാൾ ഒരൽപ്പം ചെറുതാണ് ഇപ്പോൾ ഈ ഉദ്യാനം.
385.44 ചതുരശ്ര കിലോമീറ്റർ (148.82 ച.മൈൽ) വിസ്തീർണ്ണമുള്ള ഈ പാർക്കിലെ 46.38 ച.
മീ പ്രദേശങ്ങൾ കർശനമായി സംരക്ഷിക്കപ്പെട്ടിരിക്കുന്നു.
പാർക്കിന് ചുറ്റുമുള്ള സംരക്ഷിത മേഖല മുഴുവനായി 377.56 ചതുരശ്ര കി.
ദേശീയോദ്യാനം ഉൾക്കൊള്ളുന്ന ഭൂമിയിലെ 70 ശതമാനം ഭാഗങ്ങൾ നിബിഢവനങ്ങളാണ്.
ഇവിടെ സർവ്വസാധാരണമായി കാണപ്പെടുന്ന വൃക്ഷം പൈൻ മരമാണ്.
ദേശീയോദ്യാനത്തിൻറെ ചിഹ്നമായി തെരഞ്ഞെടുത്തിരിക്കുന്നത് മൂസ് എന്ന മൃഗത്തെയാണ്.
കാമ്പിനോസ്കി ദേശീയോദ്യാനം പോളണ്ടിലെ ഏറ്റവും വലിയ നദീ സംഗമത്തിലാണ് സ്ഥിതിചെയ്യുന്നു - ഇവിടെ വിസ്റ്റുല, ബഗ്, നര്യൂ, വക്ര, ബ്സുറ എന്നീ നദികൾ ഒരുമിച്ചു കൂടുന്നു.
ഈ ദേശീയോദ്യാനത്തിനുള്ളൽ തടാകങ്ങളില്ല, പാർക്കിലെ ഏറ്റവും വലിയ നദി ബ്സുറ നദിയുടെ പോഷകനദിയായ ലസികയാണ്.
ഇത് ഒരു ജലപാതയായി പ്രവർത്തിക്കുന്നു.
ദേശീയോദ്യാനത്തിലെ സസ്യജാലങ്ങളിൽ 1245 ഇനം സസ്യങ്ങളുണ്ട്.
അതിൽ 69 എണ്ണം സംരക്ഷിതയിനങ്ങളാണ്.
ഈ പ്രദേശത്തെ ഭൂപ്രകൃതി മണൽ, മണ്ണിൽ വളരുന്ന പൈൻ മരങ്ങളായ ചെങ്കുൺ ചുറ്റുമുള്ള മണൽക്കുന്നുകളും ചതുപ്പു നിലങ്ങളും ഇടകലർന്നതാണ്.
മണൽ കലർന്ന പ്രദേശത്ത് പൈൻ മരങ്ങളും ചതുപ്പു പ്രദേശങ്ങളിൽ പുൽമേടുകളുമാണ്.
ചിത്രശാല moose Cranes Marsh frog Small heath butterfly Green forester moth അവലംബം
കാമിൽ കീലാനി ഇംഗ്ലീഷ് വിലാസം https://ml.wikipedia.org/wiki/Kamel_Keilany
പ്രശസ്ത അറബി ബാലസാഹിത്യകാരനാണ് കാമിൽ കീലാനി (1897 – 1959).
കമിൽ ബ്നു കീലാനി ഇബ്രാഹീം കീലാനി എന്നാണ് പൂർണ്ണ നാമം.
ഒരു പ്രശസ്ത എഞ്ചിനീയറുടെ മകനായി 1897 ൽ കൈറോവിൽ ജനിച്ചു.
ചെറുപ്പത്തിൽ തന്നെ ഖുർ ആൻ ഹൃദിസ്തമാക്കിയ അദ്ദേഹം, ബി. എ. ബിരുദം സമ്പാദിച്ച ശേഷം, ഇംഗ്ലീഷ്, അറബി, ഫ്രഞ്ച് ഭാഷകളിൽ പ്രാവീണ്യം നേടി.
അൽ അസ് ഹർ സർവകലാശാലയുടെ സന്തതി കൂടിയായ കീലാനി, അറബി വ്യാകരണം(നഹ് വ്), പദരൂപ വിജ്ഞാനീയം(സ്വർഫ്), ന്യായശാസ്ത്രം(മന്ത്വിഖ്) എന്നീ വിഷയങ്ങളിൽ പ്രഗൽഭനായിരുന്നു.
1922 മുതൽ 1954 വരെ ഔഖാഫ് മന്ത്രാലയത്തിൽ ഉദ്വോഗസ്ഥനായിരുന്ന കീലാനി, അതേ കാലത്തു തന്നെ, ‘അർറജാ‘ പത്രത്തിന്റെ പത്രാധിപർ കൂടിയായിരുന്നു.
ഈജിപ്തിലെ, മോഡേൺ ഡ്രാമാ ക്ലബ് സാരഥിയും പ്രഥമ സാഹിത്യ സമിതി സ്ഥാപകനുമായിരുന്നു.
അറബി – മുസ്ലിം സുഹൃത്തുക്കൾക്കായി അദ്ദേഹം സംഘടിപ്പിച്ച സദസ്സുകളിൽ, ഈജിപ്ഷ്യൻ വഖ്ഫ് മന്ത്രി ഫുആദ് ശീരീൻ, പലസ്തീൻ പോരാളി അമീൻ ഹുസൈനി, സയ്യിദ് ഖുത്ബ്, അഹ്മദ് ശൌഖി, ഖലീൽ മുത്രാൻ തുടങ്ങിയ പ്രമുഖർ പങ്കെടുത്തിരുന്നു.
ഈജിപ്തിൽ റേഡിയൊവിലൂടെ ആദ്യമായി കുട്ടികളെ അഭിസംബോധന ചെയ്തതും കുട്ടികൾക്ക് മാത്രമായ ലൈബ്രറി ആദ്യമായി സഥാപിച്ചതും അദ്ദേഹമായിരുന്നു.
ബാല സാഹിത്യം
ബാലസാഹിത്യം വിരസമായ ഉപദേശങ്ങളാൽ നിർഭരമായിരുന്ന ഒരു കാലഘട്ടത്തിലായിരുന്നു കീലാനി പ്രസ്തുത മേഖലയിൽ കാലെടുത്തു വെച്ചത്.
കുട്ടികളെ ആകർഷിക്കുവാൻ കഴിയാത്ത ഇത്തരം സൃഷ്ടികളിൽ മനം മടുത്ത അദ്ദേഹം, കഥാംശങ്ങൾ അധികമുള്ള ബാല കഥകളെഴുതാൻ തുടങ്ങിയത് അങ്ങനെയായിരുന്നു.
കുട്ടികൾക്ക് പ്രയോജന പ്രദവും, ഭീകരങ്ങളായ സങ്കല്പ കഥകളിൽ നിന്നും കെട്ടുകഥകളിൽ നിന്നും മുക്തവുമായ, നിത്യ ജീവിതത്തിലെ സംഭവങ്ങൾ സരസമായി കുട്ടികൾക്ക് മുമ്പിൽ അവതരിപ്പിക്കുന്ന രീതിയായായിരുന്നു അദ്ദേഹം കാഴ്ചവെച്ചത്.
പ്രതിസന്ധികളും പ്രതിബന്ധങ്ങളും തരണം ചെയ്തു മുന്നോട്ടു നീങ്ങിയാലെ, ജീവിത വിജയം നേടാൻ കഴിയൂ എന്ന സന്ദേശമായിരുന്നു തന്റെ ഓരോ കഥകളിലും അദ്ദേഹം അവതരിപ്പിച്ചിരുന്നത്.
കുട്ടികളുടെ മനശാസ്ത്രവും ബോധന രീതികളും സംബന്ധമായി അറബ് ലോകം ചിന്തിക്കുന്നതിന്ന് എത്രയോ മുമ്പാൺ കീലാനി ശാസ്ത്രീയമായ ഈ രീതി അവതരിപ്പിച്ചതെന്നത് വളരെ ശ്രദ്ധേയമാൺ.
തദാവശ്യാർത്ഥം, മൌലിക കൃതികൾക്ക് പുറമെ, ലോക സാഹിത്യത്തിലെ പല വിശിഷ്ട കൃതികളും ഇങ്ങനെ, കുട്ടികൾക്ക് പാകമായ രൂപത്തിൽ പരിഭാഷപ്പെടുത്തുകയും ചെയ്തിട്ടുണ്ട് അദ്ദേഹം.
ഷെക്സ്പിയർ കഥകൾ, ആയിരത്തൊന്നു രാത്രികൾ, രാമായണം എന്നീ ലോക ക്ലാസ്സിക്കുകൾ അവയിൽ ചിലത് മാത്രം.
സഞ്ചാര സാഹിത്യം
ബാലസാഹിത്യങ്ങൾക്ക് പുറമെ സഞ്ചാര സാഹിത്യത്തിലും അദ്ദേഹം സംഭാവനകളർപ്പിച്ചിട്ടുണ്ട്.
മുദക്കിറാതുൽ അഖ്ത്വാരി ശ്ശഖീഖ എന്ന കൃതിപലസ്തീൻ, സിറിയ, ലബ്നാൻ ഈനിവിടങ്ങളിലെ, തന്റെ അനുഭവങ്ങൾ വിവരിക്കുന്നതാൺ.
1908-ൽ, ‘അൽ മലികു വന്നജ്ജാർ’ എന്ന കൃതി രചിക്കുമ്പോൾ അദ്ദേഹം കേവലം ഒരു വിദ്യാർത്ഥിയായിരുന്നു.
പിന്നീടങ്ങോട്ട് കൃതികളുടെ ഘോഷയാത്ര തന്നെയായിരുന്നു.
മസ്വാരിഹുൽ ഖുലഫാ, മസ്വാരിഹുൽ അ അയാൻ, നദ്രാതുൻ ഫീ താരീഖിൽ ഇസ്ലാം, മുലൂകുത്ത്വവാഇഫ്, അലാ ഹാമിശിൽ ഗുഫ്രാൻ, മുഖ്താറാത്, റവാഇഉ മിൻ ഖിസ്വസ്വിൽ ഗർബ്, ഫീ ഗാബതിശ്ശ്വയാത്വീൻ , മിസ്വ്ബാഹു അലാഉദ്ദീൻ, റോബിൻസൺ ക്രൂസോ, വഹ് യു ബ്നു യഖ്ലാൻ, നവാദിർ ജുഹാ, ശഹ്ര് സാദ, അൽഫു ലൈലതിൻ വലൈല എന്നിവയടക്കം ഇരുനൂറ്റിയമ്പതോളം കൃതികളാൺ പിന്നീടദ്ദേഹം കാഴ്ചവെച്ചത്.
1959 ഒക്ടോബർ 8 വെള്ളിയാഴ്ച വൈകുന്നേരം മരണപ്പെട്ടു.
•	ا ب ت ث طامل كيلانى رائد الاطفال
•	ا ب ت ث ج ح أعلام وشخصيات مصرية: كامل كيلانى
•	مركز كامل كيلانى لأدب الاطفال: كامل كيلانى
\ഐ.
പി. എച്: ഇസ്ലാം വിജ്ഞാനകോശം.
വോള്യം.6
\എം.
എൻ. കാരശ്ശേരി; അറബിയിലെ രാമായണം
\كامل كيلاني http://ar.wikipedia.org/wiki/%D9%83%D8%A7%D9%85%D9%84_%D9%83%D9%8A%D9%84%D8%A7%D9%86%D9%8A
കാമെറാരിയ ഇംഗ്ലീഷ് വിലാസം https://ml.wikipedia.org/wiki/Cameraria_(plant)
1753-ൽ ലിന്നേയസ് ആധുനിക ശാസ്ത്രത്തിനായി ആദ്യമായി വിവരിച്ച തെക്കൻ മെക്സിക്കോ , മധ്യ അമേരിക്ക , വെസ്റ്റ് ഇൻഡീസ് എന്നിവിടങ്ങളിൽ നിന്നുള്ള അപ്പോസൈനേസീ കുടുംബത്തിലെ സസ്യങ്ങളുടെ ഒരു ജനുസ്സാണ് കാമെറാരിയ.
സ്പീഷീസ് Cameraria angustifolia L. - ഡൊമിനിക്കൻ റിപ്പബ്ലിക് Cameraria latifolia L. - തബാസ്കോ, യുകാറ്റൻ പെനിൻസുല, ബെലീസ്, ഗ്വാട്ടിമാല, ക്യൂബ, ഹിസ്പാനിയോള, ജമൈക്ക; ചൈനയിലെ ഗ്വാങ്‌ഡോംഗ് പ്രവിശ്യയിൽ സ്വാഭാവികമായി കാണപ്പെടുന്നു.
Cameraria linearifolia Urb.
Ekman - ഹിസ്പാനിയോള Cameraria microphylla Britton - ക്യൂബയിലെ കാമാഗെ പ്രവിശ്യ Cameraria obovalis Alain - ക്യൂബയിലെ സെറോ ഡി മിറാഫ്‌ളോറസ് Cameraria orientensis Bisse - ഇ ക്യൂബ Cameraria retusa Griseb.
-  ക്യൂബ അവലംബം Cameraria (Apocynaceae) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാമെലിയ ഗ്രിജ്സി ഇംഗ്ലീഷ് വിലാസം https://ml.wikipedia.org/wiki/Camellia_grijsii
ചൈനയുടെ തനതായ സസ്യമായ കാമെലിയ ഗ്രിജ്സി തീയേസീ കുടുംബത്തിലെ ഒരു സ്പീഷിസ് ആണ്.
വാസസ്ഥലം നഷ്ടമാകുന്നത് കൊണ്ട് നിലനിൽപ്പ് ഭീഷണിയിലായ ഈ സ്പീഷിസ് അമേരിക്കയിലെ പൂന്തോട്ടങ്ങളിലും കാണപ്പെടുന്നു.
വിവിധ കാമെലിയാ ഇനങ്ങൾ പൂന്തോട്ടങ്ങളിൽ ലാൻഡ്സ്കേപിന് ഉപയോഗിക്കുന്നു.
ചെടികളിൽ ഒന്നിനോടൊന്നു ചേർന്ന് ചെറിയ ഇലകൾ ഇടതൂർന്ന് കാണപ്പെടുന്നു.
സസ്യം മുഴുവനായും പൂക്കുമ്പോൾ ഇംഗ്ലീഷ് ഡോഗ് വുഡ് ട്രീയുടെ പൂക്കളെ അനുസ്മരിപ്പിക്കുന്നു.
ഈ സസ്യം നേരിയ സൂര്യ വെളിച്ചത്തിൽ 4-5 അടി ഉയരത്തിൽ വളരുന്നു.
ശൈത്യകാലത്ത് പൂവിടുന്ന ഈ സ്പീഷീസ് മിതമായ കാലാവസ്ഥയിലും വളരെ നന്നായി വളരുന്നു.
കാമീയ ദേശീയോദ്യാനം
കാമീയ ദേശീയോദ്യാനം , അംഗോളയിലെ മൊക്സിക്കോ പ്രവിശ്യയിൽ സമുദ്രനിരപ്പിൽ നിന്നും 1100 മീറ്റർ ഉയരത്തിൽ സ്ഥിതി ചെയ്യുന്ന ഒരു ദേശീയോദ്യാനമാണ്.
ഈ ദേശീയോദ്യാനത്തിനു സമീപസ്ഥമായ മുനിസിപ്പാലിറ്റിയായ കാമീയ യുടെ പേരാണ് ദേശീയോദ്യാനം പങ്കുവയ്ക്കുന്നത്.
കമേസിയ-ലുക്കാനോ റോഡാണ് പാർക്കിന്റെ വടക്കൻ അതിർത്തി.
ചിഫുമാഗാ നദി കിഴക്കെ അതിർത്തിയുടെ തെക്ക് ഭാഗവും, ലുമേഗ , ല്യൂണ എന്നീ നദികൾ തെക്ക്-പടിഞ്ഞാറൻ അതിർത്തികളായും വരുന്നു.
ദേശീയോദ്യാനത്തിലെ ഭൂരിഭാഗം പ്രദേശങ്ങളും സാംബസി നദീതടത്തിൻറെ ഭാഗമായ കാലാവസ്ഥാനുസൃതമായി വെള്ളപ്പൊക്കമുണ്ടാകുന്ന സമതലങ്ങളാണ്.
പാർക്കിൻറെ ഭൂരിഭാഗം പ്രദേശത്തുകൂടിയും ചിപ്മുകി നദി യിൽ ഒഴുകുന്നതോടൊപ്പം, സാംബസി നദീതടത്തിന്റെ ഭാഗമാണ്  വ്യാപിച്ചുകിടക്കുന്ന സമതലങ്ങൾ.
ദേശീയോദ്യാനത്തിൻറെ വടക്കൻ പകുതിയിലൂടെ ചിഫുമാഗെ നദി ഒഴുകുന്നു.
പടിഞ്ഞാറൻ സാംബിയയിലെ സാംബെസി നദീതടത്തിലേതിനു സമാനമായ മിയോമ്പോ മരക്കാടുകളും ഇവിടെയുണ്ട്.
അങ്കോളയിൽ മറ്റെവിടെയെങ്കിലും സംഭവിക്കാത്ത പ്രകൃതിയുടെ ഒരു മാതൃകയാണ് ഈ ദേശീയോദ്യാനം.
രണ്ട് തടാകങ്ങൾ, ലാഗോ കാമീയ, ലാഗോ ഡിലോലോ (അൻഗോലയിലെ ഏറ്റവും വലിയ തടാകം) എന്നിവ ദേശീയോദ്യാനത്തിൻറെ അതിർത്തിക്ക് പുറത്തായിട്ടാണ് നിലനിൽക്കുന്നത്.
ജലപക്ഷികളിലുള്ള സമ്പുഷ്ടമായ പുഷ്പങ്ങളും ചതുപ്പുനിലങ്ങളും ഇവിടെയുണ്ട്.
ഇവ രണ്ടും പുൾക്കാടുകൾ നിറഞ്ഞ ചതുപ്പുകൾ ഉൾപ്പെടുന്നതും ജലപ്പക്ഷികളുടെ ആവാസ കേന്ദ്രങ്ങളുമാണ്.
എം.പി. ഉണ്ണികൃഷ്ണൻ
ഡോ.എം.പി.ഉണ്ണികൃഷ്ണൻ
ജനനം: 1949 ഒക്ടോബർ 2 ന് ആലപ്പുഴ ജില്ലയിലെ  ചേർത്തലയിൽ.
പ്രാഥമിക വിദ്യാഭ്യാസം മുവാറ്റുപുഴ ആലുവ കുടയത്തൂർ അമ്പലപ്പുഴ, എന്നിവിടങ്ങളിൽ
ആലപ്പുഴ എസ് ഡി കോളേജ്, യുണിവേർസിറ്റി കോളേജ് തിരുവനന്തപുരത്ത് MA പഠനം.
B Ed - ഗവ: ട്രെയിനിങ്ങ് കോളേജ്, തിരുവനന്തപുരം.
തിരുപ്പതി കേന്ദ്രീയ സംസ്കൃത വിദ്യാപീഠം(രാഷ്ട്രീയ സംസ്കൃത വിദ്യാപീഠം ) ത്തിൽ നിന്ന് ഡോ എൻ എസ് രാമാനുജതാതാചാര്യയുടെ മാർഗ്ഗദർശനത്തിൽ 'വിദ്യാവാരിധി (Ph.D) ഔദ്യോഗിക ജീവിതം